Z A P I S N I K
45. sjednice Vijeća Mjesnog odbora Mlinovi,
održane 20. veljače 2025.
u MO Mlinovi, Jahorinska 5,
s početkom u 20:00 sati
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
Predsjednik Vijeća konstatira da je na sjednici prisutno 5 od 5 članova Vijeća.       
Potpredsjednica Vijeća snima sjednicu o čemu su nazočni obaviješteni. 
Predsjednik Vijeća daje na glasanje zapisnik sa 44. sjednice koji je jednoglasno usvojen.
Predsjednik Vijeća daje na glasanje dnevni red 45. sjednice koji je jednoglasno usvojen.

Sukladno naputku Gradske četvrti Podsljeme VMO Mlinovi dogovorilo je termine održavanja sjednica u ožujku i travnju radi održavanja lokalnih izbora u svibnju 2025. godinu:
- četvrtak 06. ožujka 2025. godine i - četvrtak 03. travnja 2025. godine 
 


DNEVNI RED
 

1. Tekuća problematika
2. Pitanja, prijedlozi i obavijesti
 

 
1) Tekuća problematika
 
1.1. Predsjednik Vijeća izvještava o prikupljenim ponudama za pikado (2 kom) i stol za stolni tenis (1kom).

1.2. Predsjednik Vijeća izvještava da je Gradu poslan zahtjev za izradu prometne studije kružnog toka u centru Mlinova i zahtjev za iscrtavanje 2 parkirna mjesta za invalide kraj dječjeg parka u centru Mlinova.

1.2. Predsjednik Vijeća izvještava da je korisnicima prostora u zgradi mjesne samouprave poslan raspored čišćenja i održavanja.
 
1.3. Predsjednik Vijeća izvještava da je zaprimio e mail stanovnika Mlinova koji predlaže promjenu smjera Alanskih stuba. VMO Mlinovi primilo na znanje.

 
1.5. Predsjednik Vijeća izvještava da je zaprimio e mail stanovnika Mlinova koji predlaže izmještanje autobusne stanice na novu lokaciju ulica Mlinovi kč.br. 7. i 7a ili ulica Mlinovi kč. br. 25. VMO Mlinovi primilo na znanje.

1.6. Predsjednik Vijeća izvještava da je zaprimio e mail stanovnika Mlinova koji predlaže  uvođenje nove autobusne linije na relaciji Mihaljevac – Mikulići. VMO Mlinovi primilo na znanje. 

1.7. Predsjednik Vijeća izvještava da je zaprimio e mail stanovnika Mlinova koji postavlja pitanje kada će se ići s rekonstrukcijom vodovoda u ulici Mlinovi.

1.8. Predsjednik Vijeća izvještava da je zaprimio e mail stanovnika Jahorinske ulice kč br 3 koji se žali na prejaku svjetlost lampe, koja je na zemljištu uz zgradu mjesne samouprave, koja osvjetljava i njegovu spavaću sobu. VMO Mlinovi nema dovoljno informacija da bi donijelo mjerodavnu odluku niti je nadležno za postupanje u takvim situacijama. 

1.9. Predsjednik Vijeća izvještava da je dobio informaciju od Gradske četvrti Podsljeme da je zadnja požurnica za sanaciju i rekonstrukciju Snježničkih stuba poslana u studenom 2024. godine.
  
 

2) Pitanja, prijedlozi i obavijesti

2.1. VMO Mlinovi jednoglasno donosi zaključak kojim se prihvaća idejno rješenje Zrinjevca za rekonstrukciju dječjeg igrališta Mlinovi (centar) zaprimljeno elektroničkom poštom dana 20. veljače 2025. godine od Gradske četvrti Podsljeme.  
2.2. VMO Mlinovi traži postavljanje prometnog znaka za zonu smirenog prometa u centar Mlinova kod dječjeg parka (200 m prema Šestinama i 200 m prema Mihaljevcu).
 
2.3. VMO Mlinovi traži pisano očitovanje Gradske četvrti Podsljeme vezano za projekt sanacije i rekonstrukcije Bitorajske ulice da li bi realizacija istog mogla ići u etapama.

2.4. VMO Mlinovi ponavlja zahtjev za postavljanje žuto iscrtane horizontalne signalizacije zabrane parkiranja na lokaciji početak Lovćenske ulice nasuprot dućana Spar.  

2.5. VMO Mlinovi traži postavljanje poprečnih kanalica ili iznalaženje drugog rješenja problema kako bi se spriječilo daljnje slijevanja oborinskih voda sa ceste u šumu na lokaciji Gornje Prekrižje kod kružnog toka.    


Sjednica je završena u 21:07 sati.  







KLASA: 024-08/25-003/412
URBROJ: 251-13-11-2/003-25-2
Zagreb, 20. veljače 2025.


Zapisnik obradila: Mirela Gašpert Bertić

 
  

                 Zapisnik sastavila:
	Potpredsjednica Vijeća, Silva Vresk, v.r.
	



                                                                                                               Predsjednik Vijeća
Mjesnog odbora Mlinovi
                                                                                                              Sendi Numan, v.r.           

